cyanic-selkie/wikianc huggingface dataset:
2019. aasta Vormel 1 hooaeg
Ohutusreeglid
Sõitmist on muudetud turvalisemaks. 2019. aastal tutvustati biokindaid, mis annavad raja ääres olevale meedikute tiimile reaalajas uuendusi sõitjate tervislike näitajate kohta, näiteks vererõhk, hapnikusisaldus jne. Tänu sellele on meedikutel võimalik avarii puhul kohe tuvastada sõitja tervislik seisund. Lisaks kasutavad sõitjad ka uusi kiivreid, mis on tugevamad ning vähendavad tõenäosust, et avarii puhul praht ja rusud kiivri alla satuvad.
Rehvid
Rehvitootja Pirelli muutis 2019. aasta hooajaks rehvide nimetusi, mille tulemusel näiteks ultrapehme (ultrasoft) ja ülipehme (hypersoft) jäid kasutamata ning igal sõidul oli tiimidel kasutada kolme sorti rehvid – pehmed, keskmised, kõvad. Siiski pakkus Pirelli viit sorti rehve ning otsustas ise, mis sõitudel millist kolme kasutatakse. Värvide osas jäid alles ainult valge ehk kõva, kollane ehk keskmine ja punane ehk pehme.
Grand Prix'd
Kvalifikatsiooni võitis Max Verstappen, ent sai hiljem 3-kohalise penalti, sest ignoreeris kollaseid lippe peale Bottase avariid.
Punktisüsteem
Punkte antakse igal etapil esikümnele, lisaks antakse punkt kiireima ringi sõitjale (FL).
Täispunktide andmiseks peab sõidu võitja lõpetama vähemalt 75% etapi täisdistantsist. Kui sõidu võitja lõpetab vähemalt kaks ringi, ent vähem, kui 75% etapi täisdistantsist, antakse vaid pooled punktid. Punkt kiireima ringi eest antakse vaid juhul, kui sõitja lõpetab esikümnes. Hooaja lõpus kasutatakse viigimurdjana (vajadusel) sõitja/meeskonna parimat tulemust.
Sõitjate MM-sarja järjestus
Märkmed:
Konstruktorite MM-sarja järjestus
Märkmed:
Üleliiduline kehakultuurikompleks "Valmis tööks ja NSV Liidu kaitseks"
Üleliiduline kehakultuurikompleks "Valmis tööks ja NSV Liidu kaitseks" (lühendatult VTK, vene keeles «Готов к труду и обороне СССР», lühendatult ГТО) oli aastatel NSV Liidus kasutatud kehakultuuri treeninguprogramm, mis seati sisse ÜLKNÜ initsiatiivil 11. märtsil 1931 ning eksisteeris kuni NSV Liidu lagunemiseni.
VTK oli täienduseks Üleliidulisele ühtsele spordiklassifikatsioonile. Kui spordiklassifikatsioon kehtestas järgunormid sportlastele, siis VTK normid puudutasid sisuliselt kõiki NSV Liidu kodanikke. Aastaks 1976 oli välja antud 220 miljonit VTK märki, aastal 1986 oli normitäitjaid 33,9 miljonit.
Elo-Reet Järv
Elo-Reet Järv (6. august 1939 Tallinn – 12. oktoober 2018 Tallinn) oli eesti nahakunstnik.
1957. aastal lõpetas ta Tallinna 7. Keskkooli, aastatel 1957–1958 õppis Tartu Kunstikoolis. 1964. aastal lõpetas ta Eesti NSV Riikliku Kunstiinstituudi nahkehistöö erialal.
Aastatel 1965–1969 oli ta kombinaadi Kaubandustehnika reklaamtsehhi kunstnik ning naha- ja jalatsivabriku Kommunaar kunstnik, 1969–1975 kirjastuse Eesti Raamat kunstiline toimetaja. 1975. aastast tegutses vabakutselise nahakunstnikuna, tehes nahkehistööd ja nahkskulptuure.
1970. aastast Eesti Kunstnike Liidu liige, 2006. aastast auliige.
Looming
Näitustel hakkas Elo Järv esinema 1966. aastal, esialgu köidetega. 1973. aastast tegi ta ka nahast vabaplastikat ja esines eksperimentaaltarbekunsti grupinäitusel Kiek in di Kökis. 1970.‒1990. aastatel kujunes temast kunstnik, kes ületas ja lahustas tarbe- ja kujutava kunsti piire. Üks tema läbimurdetöid oli kolmeosaline "Valvurid" (1983), mille eest ta sai Kristjan Raua preemia, samuti sari "Trofeed piiritsoonist" (1984). 1989. aastal ühines Elo Järv neosürrealistliku rühmitusega Para '89, kus tema vaimseiks kaaslasteks said Jüri Palm, Ilmar Malin ja Rootsis tegutsev luuletaja Ilmar Laaban. Järgnesid esinemised Eestis, Soomes ja Rootsis ja ka rahvusvaheline tunnustus. Pärast Eesti taasiseseisvumist valmis Elo Järvel mitu sotsiaalse hoiakuga skulptuurisarja.
2011. aasta lõpus avati Eesti Tarbekunsti- ja Disainimuuseumis Elo Järve isikunäitus "Klassikute" sarjas. 2013. aastal sai ta teist korda Kristjan Raua preemia. 2018. aasta sügisel toimus Haapsalus Evald Okase muuseumis näitus "Kolm Järve", kus eksponeeriti Elo Järve, tema isa Eduard Järve ja vanaisa Martin Järve teoseid.
Isiklikku
Tema isa oli raamatugraafik Eduard Järv.
Teaduslik materialism
Teaduslik materialism on filosoofiline käsitlusviis, mille kohaselt inimene ei erine põhimõtteliselt muust loodusest.
Teaduslikud materialistid väidavad, et teadvus ja tunnetus on seletatavad kesknärvisüsteemi toimimisega ja füüsikaline (loodusteaduslik) lähenemisviis annab neile (sh keha ja vaimu probleemile) piisava põhjenduse.
Teaduslik materialism kujunes välja 1950ndail loogilise positivismi ja biheiviorismi arendustest. Tuntud teaduslikud materialistid on teiste seas Ernest Nagel, Richard Rorty ja Paul Feyerabend. Teaduslikud materialistid tuginevad teaduslikele seisukohtadele, jättes kõrvale üleloomulikud, müstilised vaated maailma kohta.
Teaduslikule materialismile on lähedased funktsionaalne materialism ning emergentne materialism.
Kirjandus
Materialism
Sarai rajoon
Sarai rajoon (vene keeles Сараевский район) on 2. järgu haldusüksus (munitsipaalrajoon) Venemaal Rjazani oblasti lõunaosas. Rajooni keskus on Sarai alev.
Rajoon piirneb põhjas Putjatino rajooniga, kirdes Šatski rajooniga, idas ja lõunas Tambovi oblastiga, läänes Uhholovo rajooniga ning loodes Sapožoki rajooniga.
Rajooni pindala on 2117 km². Elanike arv oli 2012. aastal 17 459, 2009. aastal 20 249 ja 2002. aastal 22 725.
Sarai rajoonis on 154 asulat, mis kuuluvad ühe linnaasunduse (Sarai alevi) ja kolmeteistkümne külaasunduse koosseisu.
Rajooni tähtsamad jõed on Para ja Vjorda.
Ivane Matšavariani
pisi|Ivane Matšavariani (2018) Ivane Matšavariani (gruusia keeles ივანე მაჭავარიანი; sündinud 11. veebruaril 1974 Thbilisis) on Gruusia poliitik. Ta oli 12. juulist 2018 kuni 31. märtsini 2021 Gruusia rahandusminister.
Ta on lõpetanud Thbilisi Riikliku Ülikooli.
Ta oli 12. juulist 2018 kuni 31. märtsini 2021 Gruusia rahandusminister.
Lishan Dula
Lishan Dula (sündinud 17. veebruaril 1987 Etioopias) on Bahreini pikamaajooksja.
Ta osales naiste maratonijooksus 2012. aasta suveolümpiamängudel, kus sai 62. koha ajaga 2:26.30.
Maria Alm
Maria Alm am Steinernen Meer on vald (Gemeinde) Austria Salzburgi liidumaa Zell am See ringkonnas.
Vald asub Salzburgi Pinzgau piirkonnas, Saalachi lisajõe Urslau oja orus, mis kulgeb Steinernes Meeri mäestiku ja Hochkönigi massiivi (Berchtesgadeni Alpide osa) (põhjas) ning Salzburgi Kiltkivialpide (lõunas) vahel. Vald asub u. 5 km Saalfeldenist idas Bischofshofeni maantee ääres. Vallaosad on Aberg, Alm, Hinterthal ja Winkl.
Ajalugu
Bajuvaari hõimude poolt 6. ja 7. sajandil asustatuna on u. 1160. aastast alates dokumenteeritud rüütlisugu von der Almb. Kihelkonnakirikut Maria in der Almb on esmamainitud 1374. aastal, kui ala oli Salzburgi peapiiskopkonna osa. Vürstliku peapiiskopi Leopold Anton von Firmiani valitsemise ajal ehitati see 1730. aasta paiku ümber praegusesse barokk-stiili ja omandas iseloomuliku torni. Samal ajal saadeti arvukalt protestantlikke alamaid Salzburgist välja, kes leidsid uue kodu kaugel eemal Gumbinneni ümbruses Ida-Preisimaal, kuhu nad asusid kuningas Friedrich Wilhelm I kutsel.
Siiani on Maria Alm Almer Wallfahrti palverännaku alguspunkt üle Steinernes Meeri mäestiku Püha Bartolomeuse kirikuni Königssee järve ääres. Alates 17. sajandist peetakse seda igal aastal 24. augustil pärtlipäeval.
Turism
thumb|left|Suusatamine Hinterthalis
Eriti talveturismi poolest tuntud Maria Alm on osa Hochkönigi suusapiirkonnast, mis on 28 suusapiirkonnast koosneva Ski Amadé võrgustiku liige, mis koos moodustavad suurima mäesuusatamise piirkonna Euroopas.
Carl Joachim Classen
pisi|Carl Joachim Classen, 2009 Carl Joachim Classen (15. august 1928 Hamburg – 29. september 2013 Bad Homburg ) oli saksa klassikaline filoloog.
Haridus
Carl Joachim Classen õppis klassikalist filoloogiat Hamburgi (doktorikraad 1952), Göttingeni (habilitatsioon 1961) ja Oxfordi Ülikoolis (B. Litt. 1956, D. Litt. 1987).
Töökäik
Aastatel 1956–1959 töötas ta klassikalise filoloogia lektorina Nigeerias Ibadanis, 1960–1966 lektori ja dotsendina Göttingeni Ülikoolis, oli 1964–1965 õppetooli hoidja Tübingeni Ülikoolis, 1966–1969 klassikalise filoloogia professor Berliini Tehnikaülikoolis, 1969–1973 Würzburgi Ülikoolis ning 1973–1993 Göttingeni Ülikoolis. Alates 1993. aastast oli ta emeriitprofessor.
Classen oli paljude ülikoolide külalisprofessor. 1994. ja 1996. aastal pidas ta loenguid ka Tartu Ülikoolis. 2000. aastal nimetati Classen Tartu Ülikooli audoktoriks.
Uurimisteemad
Classeni teadustöö teemad olid antiikaja historiograafia, Vana-Kreeka filosoofia, Rooma retoorika, satiir, humanism, teaduslugu. Ta käsitles põhjalikumalt antiikaja väärtusi ja väärtushinnanguid ning tegeles piiblitekstide retoorilise tõlgendamisega.
Tekstiilidisain
Tekstiilidisain on disaini haru, mis tegeleb tekstiili struktuuri ja välimuse kavandamise ning loomisega. See on kombinatsioon kunstilistest oskustest ja kaasaegsest tehnoloogiast. Teisisõnu on tekstiilidisain protsess toormaterjalist lõpliku valmistooteni.
Tekstiili disainimise protsess
Tekstiili disainimise protsess on pikk ja aeganõudev. Enamasti on disainiprotsessi käivitajaks kasutajakeskne mõtteviis ja orienteeritus probleemi lahendamisele. Kiud, lõng ja viimistlus on võtmeelemendid tekstiili disainimise protseduuri ajal.
Enamiku tekstiiltoodete disainimine algab joonistamisega. Tekstiilidisainer visandab võimaliku idee paberile või kasutab mõne arvutipõhise tarkvara abi (raalprojekteerimine). Kui disain on valmis, liigub protsess edasi sobiva kanga valimiseni, et soovitud kujundus materjalile kanda. Disainerid kasutavad enda kujunduse loomiseks erinevaid meetodeid näiteks värvimise või trükkimise meetodit: siiditrükk, puulõige, digitaalne tekstiilitrükk jne. Samuti otsustavad tekstiilidisainerid kujunduse suuruse, värvilahendused ning mustri korduste arvu.
Tekstiilmaterjalide trükkimine
Tekstiilitrükk on üks olulisemaid ja mitmekülgsemaid kasutatavaid tehnoloogiaid, mis lubab omavahel kombineerida mustri, värvi ja eripära tekstiilile. Kui vanasti kasutati erinevaid trükimeetodeid peamiselt kangaste jaoks rõivatööstuses, siis tänapäeval on kangaste tükkimine oluline ka nt majapidamisrätikute, põrandakatete ja paljude muude tootmises ja disainis.
Kangatrükimeetodid:
Kasutusvaldkonnad
Tekstiilidisain hõlmab sisekujundust, moedisaini, tööstust ja muid tekstiilidega seotud valdkondi. Tekstiilidisain täidab erinevaid eesmärke elukeskkonna kvaliteetsemaks muutmisel, näiteks meie riided, vaibad, rätikud, kardinad on kõik tekstiilidisaini tulemus.
Tekstiilidisain on üks kiiremini arenevaid ning võimalusterohkemaid alasid disaini ja tehnoloogia valdkonnas.
Ajalugu
Tekstiilide kasutamine on olnud lahutamatu osa inimeste igapäevaelus juba tuhandeid aastaid. Esimeseks tekstiilide kasutamisajaks võib lugeda kiviaega umbkaudu 100 000 aastat tagasi. 5000 aastat eKr leiti Indiast ja Hiinast puuvilla ja siidi. Euroopa, Lähis- Ida ja Aasia vahel arenesid kaubandussidevõrgustikud ja tekstiilid muutusid väärtuslikeks kaupadeks. Ei ole teada, kes esimesed tekstiilid kujundas ning tegi otsused värvide ja mustrite kohta. Vanamoodsad kangakudumise viisid nt labane, toimne, on aja möödudes vähe muutunud. Küll aga on tootmisvõimsus ja- kiirus kasvatanud tööviljakust tasemele, mis tundus 200 aastat tagasi veel mõeldamatu.
Tekstiil säilitab eneses ajastute teadmised ja traditsioonid, lood ja pärandatud töövõtted. Tekstiil omab nii kultuurilist, majanduslikku kui ka sümboli tähendust.
Tekstiilidisainer
Tekstiilidisainer tegeleb kangakudumise ja kangatrükkimisega, tema tööks on rõiva- ja sisustustekstiilide loomine ning kangastega interjööri kujundamine.
Tekstiilidisaineri elukutse nõuab loovust ja innovaatilisust: tuleb välja mõelda nii uusi tooteid kui ka seniseid kaasaegsemaks muuta. Tal peab olema stiilitunnetus, kontsentreerumisvõime ning kannatlikkus oma töid teostada. Väga oluline on koostöövalmidus, kuna uued tooted juurutatakse koos teiste eriala inimestega.
Eesti tekstiilidisainerid: Signe Kivi, Mare Kelpman, Monika Järg, Elna Kaasik, Annike Laigo, Einike Soosaar jpt. raam|vasakul|"Oh web" dekoratiivne seinatekstiil Annike Laigo raam|keskel|Rüijuvaip Elna Kaasik 1981 raam|paremal|Signe Kivi diplomitöö Trükikangad 1980 raam|keskel|Seinavaip "RUUT" Einike Soosaar
Oskar Jüriväli
Oskar Rudolf Jüriväli (aastani 1937 Jürgenfeldt; 29. november 1884 Väätsa, Järvamaa – 22. mai 1955 Pilistvere, Viljandimaa) oli Eesti pedagoog, poliitik ja omavalitsusametnik.
Elulugu
Ta oli pärit kooliõpetaja Jaan Jürgenfelti perekonnast. Varane lapsepõlv möödus Atla külas Juuru kihelkonnas Harjumaal, kuhu isa oli ostnud Mardi talukoha. Oskar õppis aastatel 1893–1896 Juuru-Atla vallakoolis, 1896–1898 Juuru kihelkonnakoolis, 1898–1900 E. Niklaseni erakoolis Tallinnas ja 1900–1903 Tallinna linnakoolis. Sooritas kooliõpetaja kutseeksami Paides ja oli aastatel 1903–1913 Kurtna vallakooli õpetaja. 1913. aastast oli renditalu pidaja ja kaupmees.
1914–1917 võttis osa I maailmasõjast. 1918–1924 Harju maavalitsuse ametnik, hiljem toitlus-, põllumajandus- ja teedeosakonna juhataja. Hiljem Harju maavolikogu maakorralduse nõukogu liige. Aastatel 1921-1923 oli Riigikogu I koosseisu liige, kandideeris Harjumaal Eesti Tööerakonna nimekirjas ja kuulus Omavalitsuse komisjoni, eelarvekomisjoni ning tolliseadustiku läbivaatamise erikomisjoni.
Fernandinho
Fernando Luiz Roza (enam tuntud oma mängijanime Fernandinho järgi; sündinud 4. mail 1985 Londrinas) on Brasiilia jalgpallur, kes mängib Brasiilia kõrgliigaklubis Athletico Paranaense poolkaitsjana.
Oskar Jüriväli
Elulugu
Järgnevalt oli talupidaja Atla külas Juuru vallas Harjumaal. Võttis osa seltsitegevusest, kuulus Juuru Haridusseltsi, oli Juuru Tarvitajate Ühisuse ja Eesti Sordiparanduse Seltsi liige. Juhtis esimehena aastatel 1927–1928 Juuru Ühispanga nõukogu, seejärel oli juhatuse liige ja asjaajaja. Tegi kaastööd ajalehtedele, peamiselt tõlked. Suri 1955. aastal Pilistveres ja on maetud Juuru kalmistule.
Fernandinho
Fernandinho alustas Atletico Paranaenses ka klubikarjääri. Aastatel 2005–2013 mängis ta Ukrainas Šahtar Donetskis, millega tuli kuuel korral Ukraina meistriks.
Oskar Jüriväli
Isiklikku
Ta oli 1905. aastast abielus Hulda Marie Sophie Köhleriga (1883), kolm last Emil, (1905–1992) Thekla (1907–1989) ja Helmut Jüriväli (1912–1990).
Fernandinho
Aastatel 2013–2022 mängis ta Inglismaa kõrgliigaklubis Manchester City, kellega ta tuli viis korda Inglismaa meistriks. Hooajal 2018–19 valiti ta Premier League'i hooaja sümboolsesse koosseisu.
2022. aasta juunis naasis ta Athletico Paranaensesse.
Koondisekarjäär
2003. aastal tuli ta Brasiilia koondisega juunioride maailmameistriks.
Domitius Domitianus
Lucius Domitius Domitianus (surnud 297) oli Vana-Rooma usurpaator, kes haaras Diocletianuse valitsemisajal lühikeseks perioodiks Egiptuses võimu.
Fernandinho
Koondisekarjäär
Esimese värava lõi ta Brasiilia rahvuskoondises 5. märtsil 2014 sõprusmängus Lõuna-Aafrika Vabariigi vastu. 2014. aasta jalgpalli maailmameistrivõistlustel lõi ta viimases alagrupimängus 23. juunil värava Kameruni vastu.
Ta kuulus Brasiilia koondisse veel ka 2015. ja 2019. aasta Copa Américal ning 2018. aasta maailmameistrivõistlustel.
Vahtang Gomelauri
pisi|Vahtang Gomelauri (2017) Vahtang Gomelauri (gruusia keeles ვახტანგ გომელაური; sündinud 24. detsembril 1974 Thbilisis) on Gruusia poliitik. Ta on 8. septembrist 2019 Gruusia siseminister.
Ta sündis aastal 1974 Thbilisis. Ta on lõpetanud Gruusia Riikliku Kehakultuuri- ja Spordiakadeemia.
Ta töötas aastatel 1994–2003 riiklikus julgeoleku eriteenistuses. Järgmised kümme aastat töötas ta Gruusia siseministeeriumi kaitsepolitsei osakonnas, olles mitu aastat Gruusia peaministri Bidzina Ivanišvili ihukaitse ülem. 22. märtsist 2013 kuni 11. detsembrini 2014 oli ta Gruusia siseministri asetäitja. 11. detsembrist 2014 kuni 26. jaanuarini 2015 siseministri esimene asetäitja. 26. jaanuarist 1. augustini 2015 juhtis ta Gruusia siseministeeriumi (oli Eesti mõistes siseministeeriumi kantsler). 1. augustist 2015 kuni 8. septembrini 2019 oli ta Gruusia riikliku julgeolekuteenistuse juhataja. Pärast ametisse asumist nimetas ta Gruusia ees seisvate ohtude hulka Islamiriiki ja "kontrollimatut olukorda Venemaa okupeeritud Gruusia territooriumidel". Ta on julgeoleku kindralleitnant.
8. septembril 2019 nimetati ta Gruusia siseministriks. Ta lubas siseministeeriumi reformida, et parandada riigi turvalisuse taset ja kuritegude uurimise tõhusust.
Isiklikku
Ta on abielus ja tal on kaks last.
Marcelin Gando
Aime Marcelin Gando Biala (sündinud 27. veebruaril 1996 Loumis) on Kameruni jalgpallur, kes mängib poolkaitsjana Küprose kõrgliiga klubis Enosis Neon Paralimni.
2016. aasta veebruaris liitus ta Eesti Meistriliiga klubiga FCI Levadia. Enne seda mängis ta Kameruni klubides Unisport de Bafang, Astres, New Star ja Apejes.
Meistriliigas tegi ta debüüdi 5. märtsil 2016 mängus FC Flora vastu. Esimese värava lõi ta liigas sama aasta 18. märtsil mängus Narva Transi vastu. 2018. aasta hooajal lõi ta liigas 14 väravat, millega jäi parima väravaküti arvestuses jagama kaheksandat kohta.
2021. aasta jaanuaris liitus ta Küprose kõrgliiga klubiga Enosis Neon Paralimni.
Ta on esindanud Kameruni alla 23-aastaste koondises.
Sholef
Sholef on Iisraelis valmistatud soomustatud liikursuurtükk.
Eesti suursaadik Itaalias
Eesti suursaadik Itaalias on Eesti volitatud suursaadik Itaalias. Suursaadik resideerib Eesti suursaatkonnas Roomas.
Kaljus Pettai
Kaljus Pettai (24. juuni 1888 Kooraste vald – 16. detsember 1978 Tallinn) oli eesti laulja ja malekohtunik.
Ta õppis Kanepi kihelkonnakoolis ja võttis osa Esimesest maailmasõjast. Ta oli Peterburi eesti noorsooseltsi meeskvarteti esimene tenor. Aastast 1919 oli ta Tartus teatris Vanemuine ja hiljem Tallinnas teatri Estonia ooperikoori laulja.
Ta töötas ka Eesti Maleseltsis ja oli Tallinna Kalevi instruktor. Aastatel 1945–1947 kuulus ta malesektsiooni presiidiumi. Aastal 1967 sai ta malekohtunikuna üleliidulise kategooria. Ta oli paljude malekohtunike õpetajaks. Tema õpilaste hulka kuulusid Harry Ello, Lembit Vahesaar ja Heino Kann.
Kehra lahingu mälestussammas
Keha lahingu mälestussammas on püstitatud Kehra lahingus hukkunute mälestuseks. Mälestussammas asub Harju maakonnas Anija vallas Vikipalu külas Arudevahe talu krundil 80 meetrit raudteest.
1933. aasta märtsis avaldas Vabaduse Risti Vendade Ühenduse volinike koosolekul kindral Johan Laidoner: „Ei ole veel ära märgitud sündmust, kus pärast minu käsku „Jääda seisma!” toimus esimene soomusrongi rünnak. Oleks soovitav, et ka see leiaks äramärkimist.”
Mälestussamba kirjeldus:
Mälestussammas taheti pidulikult avada 23. juunil 1940, kuid kuna enne toimus 1940. aasta juunipööre, siis jäigi mälestusmärk ametlikult avamata.
Ühe versiooni järgi hävitati sammas juba 1940. aastal.
Levinuma versiooni järgi jäi sam­mas esial­gu al­les, sel­lelt raiu­ti väl­ja üks­nes tekst ning ase­me­le kir­ju­ta­ti 21 lahingus lan­ge­nud pu­na­väe­la­se ni­med. Mälestussammas õhiti ikkagi 1944. aastal.
Samba taastamine
thumb|300px|Kehra lahingu vahepealne mälestusmärk Lahinguvälja raudteepeatuses 1997. aas­ta sü­gi­sel võeti nõuks taas­ta­da Ani­ja val­la vii­ma­ne Va­ba­dus­sõ­ja mur­de­la­hin­gu­te mä­les­tus­märk Ees­ti Va­ba­rii­gi 80. aas­ta­päe­vaks 1998. aas­ta veeb­rua­ris.
23. juunil 2000 avati samba asukohas mälestuskivi, mis pandi kokku samba originaaltükkidest ja millel oli sa­ma tekst, mis oli ava­ma­ta jää­nud sam­bal.
2015. aastal avati raudteepeatuse kõrval teabetahvel Kehra lahingust.
2018. aastal alustati uue graniitsamba valmistamist, mis on algse samba koopia. 6,5-meetrine mälestusmärk avati 6. jaanuaril 2019 president Kersti Kaljulaidi osavõtul.
Ramiz Karitšev
Ramiz Karitšev (vene keeles Рамиз Исаевич Каричев; detsember 1913 Bathumi – 1969 Moskva) oli Nõukogude Liidu jalgpallur (poolkaitsja) ja jalgpallitreener.
Klubikarjäär
Tallinna Kalevi eest mängis ta viis mängu. Pärast Tallinna Kalevis mängimist jätkas ta jalgpallitreenerina.
Ahmed Hamada Jassim
Ta osales 1984. ja 1988. aasta suveolümpiamängudel. 1986. aastal võitis ta Aasia mängudel kuldmedali 400 meetri tõkkejooksus.
Eesti suursaadik Iirimaal
Eesti suursaadik Iirimaal on Eesti volitatud suursaadik Iirimaal. Suursaadik resideerib Eesti suursaatkonnas Dublinis.
Jerzy Hryniewiecki
pisi| Jerzy Hryniewiecki pisi|[[Spodek ('taldrik') (august, 2005)]] Jerzy Hryniewiecki (21. aprill 1908 Tartu – 28. august 1989 Varssavi) oli poola arhitekt ja linnaplaneerija.
Üks tema tuntumaid töid on Poolas Katowices asuv meelelahutushoone Spodek ('taldrik').
Fred
Frederico Chaves Guedes (tuntud enam mängijanime Fred järgi; sündinud 3. oktoobril 1983 Teófilo Otonis), on endine Brasiilia jalgpallur (ründaja).
Klubikarjäär
Fred alustas klubikarjääri koduosariigi Minas Geraisi klubis América Futebol.
Erik Gustafsson
Jan Erik Gustafsson (sündinud 15. detsembril 1988 Kvisslebys) on Rootsi jäähokimängija, kes mängib kaitsjana Rootsi kõrgliiga klubis Luleå HF.
Fred
Lyon
Aastatel 2005–2009 mängis Fred Prantsusmaa kõrgliiga Ligue 1 klubis Lyoni Olympique, millega tuli kolmel korral Prantsusmaa meistriks (hooaegadel 2005–06, 2006–07 ja 2007–08). Lisaks võideti 2008. aastal Prantsusmaa karikavõistlused ning aastatel 2006 ja 2007 superkarikavõistlused Trophée des Champions.
Erik Gustafsson
Ta alustas jäähoki mängimast Rootsi klubis Timrå IK.
Fred
Fluminense
Aastatel 2009–2016 mängis ta Fluminense meeskonnas. Aastatel 2010 ja 2012 tuli ta klubiga Brasiilia meistriks.
Erik Gustafsson
Aastatel 2007–2010 mängis ta Northern Michigan University jäähokimeeskonnas. 2010. aasta märtsis sõlmis ta lepingu NHL-i klubiga Philadelphia Flyers. Ta asus seejärel mängima American Hockey League'is (AHL) Flyersi noorteklubis Adirondack Phantoms. Hooajal 2010–11 valiti ta AHL-i tähtede mängule ja liiga hooaja uustulnukate sümboolsesse koosseisu. NHL-is tegi Gustafsson Flyersi meeskonnas debüüdi 26. veebruaril 2011 mängus Ottawa Senatorsi vastu. Esimese värava lõi ta NHL-is 16. veebruaril 2012 mängus Buffalo Sabresi vastu.
Fred
Fluminense
2011. aasta hooajal lõi ta kõrgliigas 22 väravat, kuid jäi ühe värava rohkem löönud Santose ründaja Humberlito Borgese järel parima väravaküti arvestuses teisele kohale. Siiski valiti ta kõrgliiga hooaja sümboolsesse koosseisu.
Erik Gustafsson
2018. aasta mais sõlmis ta nelja-aastase lepingu Rootsi kõrgliiga klubiga Luleå HF. Hooajal 2018–19 valiti Gustafsson Rootsi kõrgliiga parimaks kaitsemängijaks. Hooajal 2019–20 oli ta Rootsi kõrgliigas kõikidest mängijatest keskmiselt kõige kauem väljakul (keskmiselt 24 minutit ja 31 sekundit mängus).
Malts
Malts (Atriplex) on rebasheinaliste sugukonda kuuluv taimeperekond.
Erik Gustafsson
2013. aastal tuli Gustafsson Rootsi jäähokikoondisega maailmameistriks. 2014. aasta maailmameistrivõistlustel võideti pronksmedal.
Fred
Fluminense
Väga edukaks osutas ka hooaeg 2014, mil ta oli 18 väravaga taas kõrgliiga suurim väravakütt.
Atlético Mineiro
2016. aasta juunis sõlmis ta kaheks aastaks lepingu Atlético Mineiroga. Debüüdi klubi meeskonnas tegi ta 12. juunil derbimängus Cruzeiro vastu. Samas mängus lõi ta ka oma esimese värava Atlético Mineiro särgis. Ta oli 2016. aasta hooajal koos kahe teise mängijaga liiga suurim väravakütt 14 väravaga. Ta jõudis selle saavutuseni karjääri jooksul kolmandat korda. Kolm korda on Brasiilia kõrgliigas suurimaks väravakütiks tulnud veel ainult Romário, Túlio Maravilha ja Dadá Maravilha.
2017. aasta hooajal lõi ta kõrgliigas 29 mängus kokku taas 12 väravat, kuid jäid parima väravaküti arvestuses jagama viienda kohta.
Cruzeiro
2017. aasta detsembris sõlmis ta pärast 12 aastat taas lepingu Cruzeiroga. Klubi särgis astus ta 2018. aasta hooajal esimest korda üles 17. jaanuaril osariigi meistrivõistluste Campeonato Mineiro mängus Tupi vastu.
2018. aasta Brasiilia kõrgliiga hooaeg jäi tal põlvevigastuse tõttu suuresti vahele. Esimese mängu pidas ta sel hooajal Brasiilia kõrgliigas 30. septembril, kui kohtuti Palmeirasega. Ta lõi siiski liigas kolm väravat, millest esimese 27. oktoobril mängus Paraná vastu ja kaks ülejäänut 21. novembril Vitória vastu.
2019. aasta Minas Geraisi osariigi meistrivõistlustel säras Fred 12 väravaga. See oli tema parim tulemus osariigi liigas pärast 2005. aastat, mil ta lõi samuti Cruzeiro meeskonnas 14 väravat. Cruzeiroga tuli ta 2019. aastal teist hooaega järjest osariigi meistriks. 2019. aastal õnnestus tal Brasiilia liigas 30 mänguga lüüa vaid viis väravat. Lisaks jäi Cruzeiro liigas alles 17. kohale ja langes esimest korda klubi ajaloos kõrgliigast välja. 2019. aasta Lõuna-Ameerika klubide meistrivõistlustel Copa Libertadores lõi Fred neli väravat, millest kõik alagrupiturniiril. 10. aprillil 2019 tegi ta Argentina klubi Huracáni vastu kübaratriki. Kuueteistkümnendikfinaalis kaotas ta Cruzeiroga hilisemale finalistile, Argentina klubile River Plate.
Tagasi Fluminenses
2020. aasta mais naasis Fred Fluminensesse, kellega sõlmis kaheaastase lepingu. Nii 2020. kui ka 2021. aasta hooajal lõi Fred Brasiilia kõrgliigas viis väravat. 2021 oli Fredi jaoks veel märkimisväärselt edukas, kui ta lõi kogu aasta jooksul 20 väravat, sealhulgas seitse väravat Copa Libertadoresel, kus oli ka Fluminense suurim väravalööja. 2021. aasta Copa Libertadorese veerandfinaalis kaotas Fluminense aga Ecuadori klubile Barcelona.
2022. aasta aprillis teatas ta mitme terviseprobleemi tõttu kavatsusest sportlaskarjäär lõpetada. Viimase mängu pidas ta 9. juulil 2022 Maracanã staadionil, kui Fluminense võõrustas Cearát.
Koondisekarjäär
pisi|Fred ja [[Jérôme Boateng 2014. aasta maailmameistrivõistluste poolfinaalis, kus mängisid Brasiilia ja Saksamaa]] Debüüdi Brasiilia rahvuskoondises tegi Fred 27. aprillil 2005 sõprusmängus Guatemala vastu.
Esimese värava lõi ta Brasiilia rahvuskoondises 12. novembril 2005 sõprusmängus Araabia Ühendemiraatide vastu.
2007 tuli ta Copa América meistriks.
2010. aasta jalgpalli maailmameistrivõistlusteks ta Brasiilia koondisse ei pääsenud.
2011. aasta Copa Américal lõi ta teises alagrupimängus 9. juulil Paraguay vastu värava. Veerandfinaalis läksid Brasiilia ja Paraguay taas kokku. Normaalaeg lõppes 0:0 viigiga. Fred eksis penaltiseerias, kusjuures Brasiilia ei realiseerinud mitte ühtegi penaltit ja poolfinaali ei pääsenud.
2013. aasta konföderatsioonide karikavõistlustel mängis Fred kaasa kõigis kohtumistes. Alagrupiturniiri viimases mängus Itaalia vastu lõi Fred kaks väravat ja Brasiilia pääses poolfinaali täiseduga. Poolfinaalis Uruguay vastu lõi Fred 41. minutil värava, mäng lõppes Brasiilia 2:1 võiduga. Finaalis lõi Fred Hispaania vastu kaks väravat, mäng lõppes Brasiilia 3:0 võiduga ja Brasiilia võitis neljanda tiitli. Fred oli viie väravaga Hispaania mängija Fernando Torrese kõrval turniiri resultatiivseim mängija. Ta valiti turniiri sümboolsesse koosseisu ja võitis Hõbesaapa auhinna.
2014. aasta jalgpalli maailmameistrivõistlustel lõi ta viimases alagrupimängus 23. juunil värava Kameruni vastu.
Pärast Brasiilia ebaõnnestunud 2014. aasta MM-i lõpetas Fred koondisekarjääri. Koondises lõi ta kokku 39 mängus 18 väravat.
Lester Meléndez
Lester Meléndez (sündinud 18. mail 1981 Chinandegas) on Nicaragua jalgpallur (väravavaht) ja jalgpallitreener.
2008. aastal mängis ta klubis JK Tallinna Kalev.
Valga Vabadussõja mälestussammas
Valga Vabadussõja mälestussammas on Vabadussõjas langenud sõduritele pühendatud mälestusmärk Valgas.
Mälestussammas avati 27. septembril 1925 ja selle autor oli Amandus Adamson.
Nõukogude okupatsiooni ajal 21. septembril 1940 lõhkusid Nõukogude aktivistid selle.
Mälestussammas taastati ja avati 16. augustil 2013 endises asukohas Valga linnapargis. Leitnant Julius Kuperjanovi pronksist kuju sambal taastas skulptor Jaak Soans.
PhpBB
phpBB (lühend nimest PHP Bulletin Board) on vabavaraline ja avatud lähtekoodiga foorumitarkvara, mis on kirjutatud PHP skriptimiskeeles.
phpBB suurim eelis on avatud lähtekood, mis võimaldab kasutajatel tarkvara kohandada endale sobival moel. Tänu kohandamisvõimalusele on phpBB saadaval mitmekümnes keeles. Teiseks eeliseks on see, et phpBB on tavakasutajale tasuta. Rohkem kui kümne aasta jooksul, mil phpBB on saadaval olnud, on seda kasutanud miljonid kasutajad. phpBB arendajaks on phpBB Grupp, mis asub aadressil phpBB.com; eestikeelse tõlke arendajaks on phpBBeesti.
Mõningad phpBB funktsioonid:
Ajalugu
phpBB sai alguse aastal 2000 James Atkinsoni väikese hobina. Kui uudis sellest levis, lõid ka mitmed teised kampa, et phpBB arendamisel abiks olla. Selle tulemusena nägi sama aasta detsembris ilmavalgust phpBB esimene versioon.
2001. veebruaris algas töö phpBB v2 kallal. Juba suurema meeskonnaga otsustati see nullist uuesti üles ehitada. Aprillis 2002 valmis phpBB v2. Sellest ajast peale on phpBB foorumitarkvara saatnud suur menu. phpBBst oli saanud bränd, mida soovisid kasutada paljud, sealhulgas suured veebifoorumid.
Järgmisel aastal võeti asja juba rahulikumalt. Tehti pisiparandusi, mis päädis phpBB v2.2 avaldamisega. phpBB kolmas versioon pidi ilmavalgust nägema alles aastaid hiljem. Pärast viit aastat kestnud arendust ja lugematuid muudatusi avaldati phpBB3 koodnimega Olympus.
28. oktoobril 2014 tuli välja uus versioon 3.1 Ascraeus. Olympuse tugi lõppes 1. jaanuaril 2017.
phpBB 3.1 Ascraeus
Versioon phpBB 3.1 Ascraeus tuli välja 28. oktoobril 2014. Selle versiooniga tuli juurde palju uusi võimalusi ja tehti vanade funktsioonide parandusi. Juurde tuli automaatne kohandamine eri seadmetega (nutitelefonid, tahvelarvutid jms). Peale dünaamilisuse lisandus kasutajaliidese osa "Teated", kus kasutajatel on võimalik näha, mitu uut teadet on neile saabunud alates eelnevast sisselogimisest, ning millised need teated on (uus privaatsõnum, tsiteerimine, uus postitus järjehoidjasse lisatud teemasse jne). Administraatorite poolel on samuti uusi funktsioone, näiteks "Laiendused", mis on sarnane 3.0 MODide süsteemiga. Laiendustele pääseb ligi oma AJP-s, kui vajutada Kohanda -> Laiendused. Laienduste haldus on phpBB foorumis vahend, mis lubab hallata kõikide laienduste olekut ja vaadata teavet nende kohta. Laienduste üleslaadimisel tuleb need paigaldada serveri "ext" kausta. Täpsema asukoha tee leiab iga laienduse allalaadimise lehelt.
Uus võimalus "Kontakt" on kontaktivorm, mida saab administraator lubada või keelata. Kontaktivormi lubamisel saavad võtta kõik kasutajad ühendust foorumi administraatoriga.
phpBB 3.2 Rhea
7. jaanuaril 2017 ilmus uus versioon koodnimega Rhea. Uuendatud phpBB 3.2 Rhea on ehitatud 3.1 Ascraeusile, mis parandab kasutajate, administraatorite ja arendajate kasutusvõimalusi. Uuenenud BBkoodi parser lisab toetuse EMOJIdele, mida kasutatakse mobiilseadmetes, ning täiendatud on tsiteerimisfunktsiooni. Olemas on täielik tugi PHP 7.0 ja 7.1 versioonile. Suurendati phpBB 3.2 ja vähendati arendustööde aega.
Uue installeriga saab tarkvara lihtsalt uuendada, kasutades brauserit või käsurealiidest. Samuti on lisatud uusim reCAPTCHA 2.0, et vähendada rämpsposti.
phpBB 3.3 Proteus
6. jaanuaril 2020 tuli välja uus versioon koodnimega Proteus.
phpBB Eesti
Eestikeelne phpBB sai alguse 2008. aasta märtsis alustas kenno, amphor, pärast seda 2010 domeenireformi käigus suleti veebileht phpbb.ee, mis edasi aastal 2011 taas tehti ets-EE phpBB Eesti foorum. Aastal 2014 tehti taas phpBBeesti nimeline portaal hobi korras koos tõlke andmebaasiga, põhjuseks võib öelda et liiga suurelt ei tasu ette võtta asja. Lisaks sellele võib aeg ka olulist rolli mängida. Alates 2017 tegutseb phpBBeesti phpBB.com alajaotuses.
NADP
NADP ehk nikotiinamiidadeniindinukleotiidfosfaat on koensüüm, mis osaleb ainevahetuse sünteesireaktsioonides (anabolism), nt lipiidide ja nukleiinhapete sünteesis, samuti fotosünteesis (niinimetatud pimereaktsioonides kloroplastide stroomas) olles redutseerunud vormina (NADPH-na) reaktsioonides redutseerija, elektronide ja ka prootonite loovutaja.
Üks positiivselt laetud NADP+ molekul seob korraga 2 vesiniku aatomit. NADP vananenud nimetus on trifosfopüridiinnukleotiid ehk lühendina TPN.
Erinevalt NAD-ist on NADP-l üks fosfaatrühm, fosforhappe jääk rohkem.
NADP avastasid 1931. aastal hobuse erütrotsüütides Otto Heinrich Warburg ja William Christian.
Tiberius II
Tiberius II Konstantinos (kreeka keeles: Τιβέριος Κωνσταντῖνος; umbes 520 – 14. august 582) oli Bütsantsi keiser 578. aastast kuni surmani. Kaasvalitsejana oli ta võimul juba 7. detsembrist 574 kandes tiitlit Caesar.
Ta oli ta pikk ja kena mees, kelle kohta on öeldud, et väliselt sobis ta ideaalselt keisriks. Tal olevat olnud ka hea süda. Üldiselt meeldis ta kõigile, kuid kõige enam meeldis ta keisrinna Sophiale, Justinus II abikaasale.
Keisrina on Tiberius II iseloomustatud heldekäelisena. Juba kaasvalitsejana jagas ta sõjaväele suuri summasid. Keiser olevat öelnud: "Milleks nii palju kulda, kui ümberringi valitseb nälg." Selle heldekäelisuse taga võis olla ka soov võita sõjaväe populaarust. Toonase keisri Justinus II ja Sophiat tegi selline lahkus ärevaks ning nad määrasid Tiberiusele aastase eelarve. Hiljem vastas Tiberius Sophia etteheidetele kulutuste osas nii: "Ma jagan vaid seda, mis on kogutud ebaausal teel, röövimise ja väljapressimisega, ning ei taha sellest varandusest enesele jätta mitte midagi."
Keisrinna Sophia vandenõu
Tiberius oli abielus Anastasiaga ning neil oli kaks tütart. Kui Tiberiusest sai kaasvalitseja, nõudis Justinus, et ta tooks oma pere Konstantinoopolisse, kuid Sophia intriigide tulemusel ei leitud neile palees kohta. Kui sai selgeks, et Justinusel pole enam kaua elada jäänud, alustas Sophia läbirääkimisi patriarhiga, kuid Sophiale ootamatult keeldus Tiberius temaga abiellumast. Seejärel tegi leskkeisrinna ettepaneku, et Tiberius abielluks tema tütrega, kuid ka see lükati tagasi. Keisriks saades lubas Tiberius Sophial säilitada kõik tiitlid ja jääda elama paleesse, kuhu toodi nüüd ka uue keisri perekond.
Peraküla–Aegviidu–Ähijärve matkatee
pisi|Droonivideo matkateelõigust Kakerdaja rabas pisi|RMK matkatee tähistus Aegviidu-Ähijärve ja Oandu-Ikla matkateede kattuvas lõigus pisi|Peraküla-Aegviidu-Ähijärve matkatee Kakerdaja rabas pisi|Lõkke- ja ööbimiskoht matkatee Kakerdaja lõigul Peraküla–Aegviidu–Ähijärve matkatee on Eesti pikim tähistatud matkarada.
Tiberius II
Keisrinna Sophia vandenõu
Sophia ei suutnud uuele keisrile andestada ega olukorraga leppida, teda oli alandatud. Sophia tõi Tiberiuse troonile, kuid jäi ise sisuliselt kõigest ilma. Leskkeisrinnal tekkis plaan keisri kukutamiseks, mis pidi jõustuma 580. aastal, ajal, mil keiser oli linnast lahkunud. Tiberiuseni jõudsid teated riigipöördekatsest ning ta pöördus kiiruga Konstantinoopolisse tagasi. Pealinna jõudnuna käskis ta Sophia arreteerida, tema vara konfiskeerida ning tema heaks töötanud inimesed erru saata. Kuna Sophia oli sündinud pärast 530. aastat, oli ta selleks ajaks ligi 50-aastane. Ta elas kuni oma surmani pärast 600. aastat pideva järelevalve all eraisikuna.
Valitsemisaeg
Valitsema asudes oli Bütsants viletsas seisus. Justinus II ebaõnnestunud välispoliitika oli riigi viinud sõjajalale peaaegu kõikide naabritega. Samal ajal olid kümneid aastaid kestnud kulutused ehitusele ja sõjandusele tühjendanud riigikassa. Omaaegne Justinianus I püüdlus taastada Rooma impeeriumi lääne suunas oli puht ideoloogiline, praktilist kasu sellest ei tulnud, vaid see nõudis tohutuid materiaalseid ja inimressursse. Keisririigi vaatepunktist oli impeeriumile palju suuremaks ohuks idasuund ning seda ka Tiberius II mõistis. Veel sai ta aru, et riigil pole jõudu kahel rindel võitlemiseks ning ta otsustas ida kasuks. Ta keeldus ka Rooma senati abipalvest ja saadikute toodud kullast, öeldes: "Kasutage seda kulda ise vägede värbamiseks." Tiberiusel polnud sõjalisi väljavaateid ning seetõttu pöördus ta tagasi traditsiooniliste diplomaatiliste võtete juurde, mis tähendas kavaluse kasutamist ning vastaste ära ostmist kullaga. Ühtlasi tähendas see ka loobumist Justinuse-aegsest jõule panustamisest.
Peraküla–Aegviidu–Ähijärve matkatee
Matkatee läbib mitmeid kaitsealasid:
John Dramani Mahama
Mahama oli enne seda alates 7. jaanuarist 2009 Ghana asepresident ja vannutati presidendiametisse pärast senise presidendi John Atta Millsi surma.
Tiberius II
Valitsemisaeg
580. aasta kevadel puhkesid Konstantinoopolis ulatuslikud ususallimatusest tingitud rahutused. Keisrit süüdistati selles, et ta suhtub liiga sallivalt paganlusse. Kuigi kristlus oi olnud juba sajandeid riigiusk, esines ikka veel vanade jumalate kummardajaid. Näiteks olevat keegi korraldanud linnas ohvritalituse Zeusile, või oli keegi kasutanud Jeesuse kuju, mille juurde oli sätitud Apollo. Keiser aga ei pööranud sellistele paganlikele ilmingutele tähelepanu. Peagi kasvas see rahulolematus üles tõeliseks mässuks, mille käigus purustas rahvamass vanglaväravad. "Milleks karistada kristlasi, kui paganad on vabaduses?" leidsid mässajad. Viimaks piirati sisse ka keisripalee ning Tiberiusel ei jäänud muud üle kui lubada, et ketsereid karistatakse.
Peraküla–Aegviidu–Ähijärve matkatee
Matkatee jaguneb üheteistkümneks lõiguks. Peale Aegviidut ühildub matkatee 30 kilomeetri pikkuses lõigus Oandu–Ikla matkateega.
Linnalegend
Linnalegend, linnamüüt, linnalugu või tänapäeva muistend, on tänapäevane rahvaluule vorm, mis koosneb lugudest, mida jutustaja uskus või ei uskunud, et see on tõsi. Nagu kõigi rahvaluulete mütoloogia puhul, ei ole vahet, kas lugu on tõsi või väljamõeldis, vaid see, et see on ringluses, Linnalegend võib aja jooksul muutuda ning kannab teatavat tähtsust, mis motiveerib kogukonna säilitamist ja paljundust.
Peraküla–Aegviidu–Ähijärve matkatee
Peraküla–Aegviidu–Ähijärve matkatee lõigud ja vaatamisväärsused nendel lõikudel:
Linnalegend
Hoolimata nimetusest ei pruugi linnalegend olla pärit linnapiirkonnast. Pigem kasutatakse seda terminit, et eristada kaasaegset legendi traditsioonilisest rahvaluulest. Sel põhjusel eelistavad sotsioloogid ja folkloristid pigem terminit kaasaegne legend.
Tänapäeva muistendeid mõnikord korratakse uudislugudes ja viimastel aastatel levitatakse ka e-posti või sotsiaalmeedia teel. Tihti väidetakse, et sellised lood juhtusid "sõbra sõbraga". Nii on "sõbra sõber" saanud oluliseks osaks, kui linnalegendi edasi jutustatakse.
Mõned linnalegendid on läbinud aastate jooksul vaid väiksed muudatused, et rohkem piirkondlike erinevustega sobituda.
Tiberius II
Tervise halvenemine, järeltulija ja surm
Vaatamata suhteliselt noorele eale tabasid Tiberiust sageli melanhoolia hood, mille ajal tundis ta surma lähenemist. See pani ta mõtlema järeltulija peale. 582. aastal otsustas ta panna oma vanema tütre Konstantia paari väepealik Mauriciusega.
John Dramani Mahama
Elulugu
Pärast õpingute lõppu pöördus Mahama tagasi kodumaale, kus töötas aastatel 1991–1996 pealinnas Accras Jaapani saatkonna ametnikuna informatsiooni, kultuuri ja teaduse alal. Aastatel 1996–1997 oli ta rahvusvahelise abiorganisatsiooni Plan Ghana büroo rahvusvaheliste suhete, sponsorsuhete ja toetuste koordinaator.
Linnalegend
Tunnused
Linnalegendil puudub kindel teema ning seega võib jutt olla millest või kellest iganes. Tihti räägitakse loos mingisugusest ebatavalisest, hirmutavast ning üleloomulikust sündmusest, millel on sageli ootamatu või äkiline lõpulahendus. Hirmutava ja etteaimamatu linnamüüdi eesmärk on enamasti inimesi šokeerida, et lugu niiviisi paremini meeldejäävamaks teha.
Tiberius II
Tervise halvenemine, järeltulija ja surm
Mõne aja möödudes halvenes keisri tervis järsult. Väidetavalt oli selle põhjuseks mingitest marjadest saadud toidumürgitus. Järjepidevuse säilitamiseks määras Tiberius oma järelulijaks Mauriciuse. Keisri väga viletsa tervise tõttu viidi tseremoonia läbi lihtsustatud variandis. Selleks ajaks oli Tiberiuse olukord nii vilets, et keiser ei suutnud enam rääkida ja kõne esitati tema nimel. Selle sisu olevat olnud järgmine: "Et sa oled filosoof, siis arvesta, et valitseja rõivad on vaid kalts, millesse sa oled mähitud, ja vääriskivid sinu kroonis ei erine millegi poolest kivikestest, mis lamavad mere kaldal. Ning keisri sau ei räägi mitte õigusest vabalt tegutseda, vaid õigusest elada hiilgavas orjuses." Niisiis oli Tiberiuse arvates keisri saatus olla vaid riigi ori. Järgmisel päeval, 582. aasta 14. augustil Tiberius II suri.
John Dramani Mahama
Elulugu
Suurde poliitikasse sisenes Mahama 1996. aastal kui ta valiti Rahvusliku Demokraatliku Kongressi nimekirjas Ghana parlamendi liikmeks. Parlamenti valiti ta tagasi ka 2000. ja 2004. aasta valimistel. Aprillis 1997 määrati ta Ghana sideministri asetäitjaks ja novembrist 1998 kuni jaanuarini 2001 oli ta sideminister.
Tiberius II
Tervise halvenemine, järeltulija ja surm
Bütsantsi traditsioonis peeti teda heaks keisriks. Ta olevat saavutanud suure populaarsuse oma hea iseloomu tõttu. Legendi järgi avanesid Tiberiusele tänutäheks headuse eest aarete peidukohad ning selle raha ta kulutaski vaestele.
Linnalegend
Videomängud
Tänapäeval on loodud linnalegendidest mõjutatult ka videomänge. Mängud on tihti linnamüüdile omaselt õõva tekitavad ning hirmsad. Tuntumad kaasaegsetest legendidest videomängud on Twilight Syndrome ja Catherine.
John Dramani Mahama
Elulugu
Detsembris 2012 valiti ta ametisse tagasi, kuigi opositsioon ei pidanud valimisi ausateks. Tema uus ametiaeg algas 7. jaanuaril 2013.
Linnalegend
Filmid
Linnalegende saab edasi kanda ka filmide kaudu, enamasti on tegu õudusfilmidega. Tuntumad filmid on Candyman (1992) ja Ring (1998), mõlemale on tehtud ka järjefilmid.
John Dramani Mahama
Isiklikku
Mahama on abielus, tema peres on seitse last. Usutunnistuselt on ta nelipühilane.
Linnalegend
Taskuhäälingud
Kaasaegseid legende kajastatakse samuti tänapäeval taskuhäälingutes. Näiteks Luke Mordue koostatud taskuhääling "Urban Legends", milles ta analüüsib ja selgitab erinevate linnalegendide tausta ja olemust, on väga populaarne.
John Dramani Mahama
Isiklikku
Suvel 2012 ilmus tema memuaaride kogumik "My First Coup d'État and Other True Stories From the Lost Decades of Africa".
Linnalegend
Eesti linnalegendid
Kui võtta arvesse seda, et linnalegendide alla käivad ka müüdid, siis põhiline müütide populariseerimine toimus Eestis 19. sajandil, kui F. R. Faehlmann ja F. R. Kreutzwald kirjutasid eepose “Kalevipoeg”. Samuti F. R. Faehlmann kirjutas ka teose “Eesti rahva ennemuistsed jutud”, milles on kirjanik kokku kogunud eesti rahva suust suhu räägitud jutud.
Matti Mattsson
Matti Mattsson (sündinud 5. oktoobril 1993 Poris) on Soome ujuja.
2022. aasta jaanuaris valiti Mattsson Soome aasta sportlaseks 2021.
Mattssonile kuuluvad Soome rekordid 100 meetri (59,99, 17. mail 2021 EM-il) ja 200 meetri rinnuliujumises (2.07,13, 29. juulil 2021 OM-il) pikal rajal ning 200 meetri rinnulijumises (2.04,63, 14. detsembril 2019 Soome MV-il) lühirajal.
Linnalegend
Tallinna vanalinna legendid
Enamik Tallinna linnalegendidest on seotud keskaegse gooti stiilis vanalinnaga.
Vanapagana pulm
Lisaks on tuntud ka lugu Vanapagana pulmast. Ühel talveõhtul olevat Rataskaevu 16 maja uksele koputanud mees. Omanik oli ukse lahti teinud ning võõras mees oli ulatanud raha ning öelnud, et mees soovib kõige ülemisel korrusel ööbida, ainult ühel tingimusel: omanik ei tohtinud ülemisele korrusele öö jooksul minna, ükskõik kui uudishimulik ta ka ei oleks. Maja omanik võttis raha vastu, kuid öösel kuulis ta ülemiselt korruselt lõbusaid hääli ning läks vaatama. Nähes, mis toas toimub, kukkus mees põrandale. Linnalegendi kohaselt oli omanik tol ööl näinud pealt Vanapagana pulma.
Muud linnalegendid
Populaarne on veel Ülemiste vanakese lugu, mille kohaselt kui Tallinna linn kunagi valmis saab, siis ujutab ta selle üle. Haapsalus räägitakse Valgest Daamist, kes oli salaja suhtes kiriku preestriga, mille tõttu Valge Daam kirku seinte sisse müüriti.
Kaheksatuhandeline
pisi|[[Dhaulagiri – esimene üle 8000 m mõõdistatud mäetipp (1818)]] pisi|[[Džomolungma – 1856. aastast ametlikult kõrgeim mäetipp maailmas]] pisi|[[K2 Karakoramis. 1987. aastal teatasid teadlased mäe võimalikust 8900 meetri kõrgusest. Ülemõõtmisel mõni kuu hiljem jäädi siiski vana kõrguse (8611 m) juurde ]] pisi|[[Annapurna – esimene kaheksatuhandeline, mis mägironijatele alistus (esmatõus 1950)]] Kaheksatuhandeline mäetipp ehk kaheksatuhandeline (inglise keeles eight-thousander) on alpinismi kontekstis üle 8000 m kõrgune mäetipp.
18. sajandil peeti maailma kõrgeimaks mäeks Andides asuvat Chimborazo kustunud vulkaani (6310 m). Alles 1818. aastal mõõdistati esimene üle 8000 meetri kõrgune mäetipp – Himaalajas asuv Dhaulagiri (8172 m). 1848. aastal avastati Dhaulagirist ida pool veel kõrgema tipuga mägi – Kanchenjunga (8585 m).
Middelburg (Mpumalanga)
Middelburg on linn Lõuna-Aafrika Vabariigis Mpumalanga provintsis, Nkangala ringkonna ja Steve Tshwete valla halduskeskus.
Kaheksatuhandeline
1852. aastal arvutas Great Trigonometrical Survey of India töötaja Radhanath Sikhdar välitööde andmete põhjal välja, et Peak XV (Džomolungma) on kõrgeim mäetipp maailmas. Alles 1856. aastal avalikustas Great Trigonometrical Survey of India, et aastatel 1849–1850 tehtud teodoliitmõõdistuste andmete läbitöötamisel saadi Peak XV kõrguseks 8840 m.
Middelburg (Mpumalanga)
Asula rajati 1864. aastal ja kandis esialgu nime Nasareth. Praeguse nime sai Middelburg 1872. aastal.
Lõuna-Aafrika Vabariigi 2011. aasta rahvaloenduse andmetel oli Middelburgi elanikest valgeid 48,46%, mustanahalisi aafriklasi 41,59%, värvilisi 5,64%, India või Aasia päritolu inimesi 3,81% ja teisi 0,51%. Afrikaani keelt pidas emakeeleks 50,26% inimesi, suulu keelt 12,39%, inglise keelt 11,12%, pedi keelt 7,63%, ndebele keelt 6,89%, svaasi keelt 3,12% ja sotho keelt 2,28%.
Kaheksatuhandeline
6. märtsil 1987 teatasid uudisteagentuurid, et satelliidi abil tehtud mäetipu K2 mõõdistused näitasid, et K2 kõrgus jääb vahemikku 8858–8908 m. Viis kuud hiljem lükkasid Hiina topograafid need mõõdistustulemused ümber. Nad said kordusmõõtmisel Džomolungma kõrguseks 8848 ja K2 kõrguseks 8611 m.
Ott ja sõbrad
"Ott ja sõbrad" on Ott Leplandi neljas lapsepõlves ilmunud kassett, mis sisaldab nii luuletusi kui ka laule. Kogumik on välja antud ka CD-l. Plaadil teevad teiste seas kaasa ansamblid Beergrass ja Külmast võetud. Lisaks Otto-Triin ja Ilona.
Kaheksatuhandeline
Kaheksatuhandelised
Kokku on Maal 14 üle 8000 meetri kõrgust mäge: 4 neist asuvad Karakorami ja 10 Himaalaja mäestikus.
Tipputõusud kaheksatuhandelistele
Esimese teadaoleva tõusukatse kaheksatuhandelise mäe tippu tegid Albert F. Mummery ja John Norman Collie, kes üritasid 1895. aastal ronida Himaalajas Nanga Parbati (8125 m) tippu. Tipputõus nurjus, kui Mummery ja kaks gurkhat hukkusid lumelaviinis.
Kõrgeima mäe Džomolungma vallutuskatsed algasid 1921. aastal. 17 aasta jooksul (1921–1938) üritasid kaheksa Suurbritannia ekspeditsiooni tagajärjetult rünnata mäetippu. Alles 1950. aastal saatis katsetajaid edu, kui Prantsuse mägiekspeditsiooni liikmed Maurice Herzog ja Louis Lachenal jõudsid Himaalajas Annapurna (8091 m) tippu.